Goreyê selahîyetdaranê Tirkîya  24 saetanê peyênan de rîyê vîrusê janê Korona ra 98 kesê bînî merdî û hûmara kesanê ke merdî bîye 1006. Hûmara kesanê ke pê nê janî kewtî zî bîye 47. 029.
Hetê bînî ra goreyê doneyanê peyênan pêroyîya dinya de 1 mîlyon û 613 hezar  kesî pê janê Korona kewtî. Hûmara kesanê ke nê janî cuya xo vînî kerde bîye nizdê 97 hezaran. Yeno texmînkerdene ke seba ke xeylêk welatan de testî bisînor benê hûmara raşte ya qûrbananê Korona hîna zaf a.
